Diari Oficial de la Generalitat Valenciana


Sumari del DOGV 5033, del 22-06-2005 (2005/6776)

Informació pública de l'aprovació de les bases específiques que han de regir les convocatòries dels processos de selecció de les places d'administratiu d'administració general incloses en l'oferta d'ocupació pública de l'Ajuntament de Tavernes de la Valldigna.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5033

Data del DOGV
:   22-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/6776


Data del document
:   10-05-2005

Organisme emissor
:   Ajuntament de Tavernes de la Valldigna

Tipus de document
:   Convocatòria

Descriptors 

:   * Tavernes de la Valldigna
    * professió administrativa
    * concurs administratiu
    * administració local

Informació pública de l'aprovació de les bases específiques que han de regir les convocatòries dels processos de selecció de les places d'administratiu d'administració general incloses en l'oferta d'ocupació pública de l'Ajuntament de Tavernes de la Valldigna. [2005/X6776]
  
Mitjançant el present anunci, es posa en coneixement de tots els interessats que, per Decret de la Regidoria Delegació d'Urbanisme, Personal, Foment Local i Administració, de data 10 de maig de 2005, s'han aprovat les bases que literalment es transcriuen tot seguit:
  
1. Objecte
  
Les presents bases tenen per objecte desenvolupar les previsions fetes a les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna.
  
Principalment, aquestes bases específiques, tenen per objecte regir el procés de selecció de les places d'administratius d'administració general incloses en l'oferta d'ocupació pública de l'Ajuntament, les quals es detallen a continuació:
  
Denominació: administratiu d'administració general.
  
Naturalesa: funcionarial.
  
Grup: C segons article 25 de la Llei 30/1984.
  
Escala: administració general.
  
Subescala: administrativa.
  
Nombre de vacants: tres.
  
Torn: Promoció interna.
  
Procediment de selecció: concurs-oposició.
  
2. Legislació aplicable
  
En tot allò no previst en les bases, es d'aplicació el que s'estableix a les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions esmentades a les referides bases.
  
3. Requisits dels aspirants
  
Els aspirants han de tenir els següents requisits:
  
- Haver prestat serveis com auxiliar administratiu durant cinc anys, dels quals, dos anys, com a mínim, han de ser com a funcionari de carrera en propietat integrats en l'escala d'administració general, subescala auxiliar de l'Ajuntament de Tavernes de la Valldigna.
  
- Estar en possessió del títol de batxiller superior, formació professional de segon grau o equivalent o haver complit les condicions per a obtindre'l en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant mitjançant un certificat expedit a este efecte per l'administració competent en cada cas.
  
- No patir malaltia, ni estar afectat per limitació física o psíquica incompatible amb l'exercici de les funcions pròpies d'administratiu d'adm. general, o que les impossibilite.
  
- No haver sigut separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques.
  
4. Pagament dels drets d'examen.
  
Qui vulga participar en les corresponents proves d'accés, haurà de sol·licitar-ho mitjançant la instància corresponent, a la qual ha d'adjuntar el justificant acreditatiu d'haver efectuat el pagament dels drets d'examen, que de conformitat amb l'ordenança fiscal reguladora de la taxa per a la realització de proves selectives d'accés a la funció pública s'estableix en la quantitat de 45 euros.
  
5. Proves selectives.
  
El procés selectiu constarà de dues fases: oposició i concurs.
  
A) Oposició.
  
La fase d'oposició serà prèvia a la valoració de la fase de concurs.
  
Els exercicis de la fase d'oposició son els següents:
  
Primer exercici: (teòric). De caràcter obligatori i eliminatori.
  
Consistirà en la realització d'una prova de coneixements referida als continguts del temari, a través d'un qüestionari de 75 preguntes.
  
El tribunal fixarà, amb antelació suficient, la duració de la prova que no podrà ser inferior a 70 minuts.
  
Adoptarà la forma de test amb quatre respostes alternatives, de les quals només una és correcta.
  
Este exercici es puntuarà de 0 a 10 punts, i caldrà un mínim de 5 punts per a superar-lo.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
Les respostes en blanc no penalitzaran.
  
Segon exercici: (pràctic). De caràcter obligatori i eliminatori.
  
Consistirà a redactar per escrit, en un temps màxim de tres hores, un informe amb proposta de resolució sobre dos supòsits pràctics que plantejarà el tribunal immediatament abans del començament de l'exercici, relatius a les tasques pròpies de la plaça d'administratiu d'administració general; la dificultat s'ajustarà a la categoria de plaça convocada.
  
L'informe serà redactat utilitzant tractament de texts informàtic (Word en entorn Windows).
  
En este exercici només es permetrà la consulta de texts legals i col·leccions de jurisprudència, en format de paper.
  
Este exercici serà avaluat entre 0 i 10 punts, i seran eliminats els aspirants que no obtinguen una puntuació mínima de 5 punts.
  
Tercer exercici. (valencià) De caràcter obligatori i no eliminatori.
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada i d'acord amb la normativa sobre l'ús del valencià de la Generalitat Valenciana.
  
Este exercici serà avaluat entre 0 i 10 punts.
  
La duració serà establida pel tribunal en vista de la dificultat de l'exercici proposat; s'adequarà la dificultat a la categoria de la plaça convocada.
  
Quart exercici: (informàtica). De caràcter obligatori i eliminatori.
  
Consistirà a demostrar els coneixements i domini de determinats recursos ofimàtics mitjançant la realització d'uns exercicis consistents a resoldre uns supòsits pràctics, dirigits fonamentalment a valorar els coneixements i l'experiència dels aspirants en la utilització i plantejament de solucions en els programes d'ofimàtica: tractament de texts, full electrònic de càlcul i base de dades (Word, i Excel en entorn Windows).
  
La duració d'este exercici serà establida pel tribunal en vista de la dificultat de l'exercici que siga proposat; la dificultat s'adequarà a la categoria de la plaça d'administratiu.
  
Este exercici serà puntuat de 0 a 10 punts, i seran eliminats els aspirants que no obtinguen una puntuació igual o superior a 5 punts.
  
B) Concurs
  
Una vegada acabada la fase d'oposició, tindrà lloc la valoració de la fase de concurs, entre aquells aspirants, que hagen superat la fase d'oposició.
  
Els mèrits que es valoren en la fase de concurs són els següents: antiguitat/experiència, titulacions superiors, coneixements de valencià i cursos realitzats en relació amb les tasques pròpies de la plaça d'auxiliar o administratiu d'administració general.
  
a) Antiguitat/experiència: s'entén per esta la prestació de serveis professionals com a funcionari o contractat laboral, en places d'auxiliar administratiu en este ajuntament o en un altre.
  
b) Titulacions superiors: es valorarà estar en possessió de diplomatura universitària o llicenciatura universitària.
  
c) Coneixements de valencià: únicament seran avaluables els certificats expedits per la Junta Qualificadora de Coneixements de Valencià.
  
d) Cursos: es valorarà l'assistència i/o aprofitament a cursos amb certificat acreditatiu exprés, sempre que tinguen una relació estreta amb les activitats, coneixements i/o experiència pròpies de la plaça d'auxiliar administratiu o administratiu, i estiga reflectida de manera expressa la seua duració en hores lectives.
  
Mèrits a valorar Puntuació Valoració
  
 màxima
  
Antiguitat/experiència 0,50 punts Per cada mes de serveis prestats 0,0025 punts.
  
Titulacions 0,50 punts Per estar en possessió de diplomatura universitària: 0,25 punts.
  
 Per estar en possessió de llicenciatura: 0,50 punts.
  
Valencià 0,50 punts Grau oral: 0,10 punts.
  
 Grau elemental: 0,20 punts.
  
 Grau mitjà: 0,30 punts.
  
 Llenguatge administratiu: 0,40 punts.
  
 Grau superior: 0,50 punts.
  
Cursos 0,50 punts 0,004 punts per hora
  
Puntuació màxima 2,00 punts (5% del total possible a obtindre en la fase d'oposició: 40 punts)
  
Acreditacions: per a l'escaient valoració dels mèrits referits hauran d'acreditar-se en la forma que a continuació es detalla:
  
a) Antiguitat/experiència: mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.
  
b) Titulacions superiors: mitjançant l'aportació d'original o còpia degudament compulsada del títol expedit per la universitat competent.
  
c) Coneixements de valencià: mitjançant l'aportació de l'original o còpia degudament compulsada del títol expedit per la Junta Qualificadora de Coneixements de Valencià o, si fa el cas, original o còpia compulsada del títol equivalent, sempre que per part de l'aspirant s'acredite l'equivalència per organisme competent.
  
d) Cursos: La realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei Orgànica 8/1985, de 13 de juliol, Reguladora del Dret a l'Educació, quan hagen sigut homologats pels instituts o escoles oficials de formació de funcionaris o per la universitat. No es podran valorar ni es tindran en compte aquells cursos en què no s'hi expresse la durada en hores lectives.
  
6. Programa de temes
  
Matèries comunes
  
Tema 1. La Constitució espanyola de 1978: Estructura i principis fonamentals. Drets i deures fonamentals: garantia i suspensió. La Corona.
  
Tema 2. Les Corts Generals. Elaboració de les lleis. El govern i l'administració. Relacions entre el govern i les Corts Generals. El poder judicial.
  
Tema 3. Organització territorial de l'Estat. Principis generals. L'administració local. Les comunitats autònomes. Distribució de competències.
  
Tema 4. El Tribunal Constitucional i la reforma de la Constitució.
  
Tema 5. L'Estatut d'Autonomia de la Comunitat Valenciana: aprovació i reforma. Competències de la Generalitat Valenciana, especial referència al règim local.
  
Tema 6. Les Corts: composició, constitució i funcions. El president de la Generalitat. El Consell. Altres institucions: El síndic de greuges. La Sindicatura de Comptes.
  
Tema 7. El règim local espanyol: L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, Reguladora de les Bases de Règim Local.
  
Tema 8. Els conceptes d'administració pública i dret administratiu. La submissió de l'administració al dret. L'ordenament jurídic administratiu: fonts. El reglament: concepte, naturalesa i classes. Límits de la potestat reglamentària.
  
Tema 9. L'acte administratiu: concepte, elements i classes. Validesa i eficàcia. Silenci administratiu: concepte, naturalesa i efectes. Execució dels actes administratius.
  
Tema 10. El procediment administratiu: concepte. La Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú. Els subjectes. Les fases del procediment administratiu.
  
Tema 11. Els recursos administratius: concepte i classes. Revisió d'ofici. Actes impugnables.
  
Tema 12. Hisenda pública: principis constitucionals. Recursos: classes i elements. Gestió. Recaptació i inspecció dels tributs.
  
Tema 13. Les fonts de l'ordenament jurídic local. La legislació estatal sobre règim local: Llei 7/1985, de 2 d'abril, Reguladora de les Bases del Règim Local. Contingut, àmbit d'aplicació i principis generals. Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local. Normes reglamentàries.
  
Tema 14. La potestat reglamentària de les entitats locals: òrgans titulars. Bans. Reglaments i ordenances: classes, procediment, elaboració i aprovació. La publicació de les normes locals. Límits de la potestat reglamentària local.
  
Tema 15. Les entitats locals: classes i potestats. El municipi. Concepte i elements. La província. Òrgans de govern i administració. Les mancomunitats. Les xarxes metropolitanes. Altres entitats locals. Les competències de municipis. Les competències delegades.
  
Tema 16. Potestat d'autoorganització de les entitats locals. Òrgans necessaris i complementaris. L'alcalde. Els tinents d'alcalde. El ple. La junta de govern. Les comissions informatives i altres òrgans complementaris.
  
Tema 17. Règim de funcionament dels òrgans de govern del municipi. Règim de sessions i de votació. Informació i participació ciutadana.
  
Matèries específiques
  
Tema 18. Intervenció dels ens locals en l'activitat dels particulars: principis i límits. L'activitat de foment.
  
Tema 19. Potestat sancionadora i procediment sancionador.
  
Tema 20. Els serveis públics municipals. Serveis obligatoris. Peculiaritats de les distintes maneres de gestió. Fórmules associatives de municipis per a la prestació de serveis.
  
Tema 21. Els béns de les entitats locals. Règim jurídic dels béns de domini públic i dels béns patrimonials.
  
Tema 22. Principis generals de la contractació administrativa local. Formes de selecció del contractista. Drets i obligacions de les parts. La revisió de preus i altres alteracions contractuals. Compliment i incompliment dels contractes administratius. La invalidesa dels contractes administratius i la seua resolució.
  
Tema 23. Regulació bàsica de les distintes figures contractuals.
  
Tema 24. El planejament urbanístic: Instruments de planejament en la legislació urbanística valenciana.
  
Tema 25. La classificació del sol. Règim jurídic primari del sol urbà, urbanitzable i no urbanitzable.
  
Tema 26. La gestió urbanística. Instruments de gestió en la llei urbanística valenciana: especial referència als programes d'actuació integrada.
  
Tema 27. La disciplina urbanística. Especial referència a les llicències urbanístiques.
  
Tema 28. Règim jurídic del personal al servei de l'administració local. Funcionaris de carrera. Classes de funcionaris. Oferta pública d'ocupació. Selecció i provisió. El personal laboral, interí i eventual.
  
Tema 29. Drets i deures del personal al servei de les entitats locals. Les retribucions. El règim disciplinari.
  
Tema 30. Retribucions de funcionaris i del personal laboral en l'administració local. Vacances, permisos, llicències.
  
Tema 31. Procediments de gestió de recursos humans. Adquisició i pèrdua de la condició de funcionari. Situació administrativa dels funcionaris de carrera.
  
Tema 32. Recursos de les hisendes locals: enumeració i concepte. Principis generals. Imposició i ordenació dels tributs locals. Ordenances fiscals: contingut i aprovació. Reclamacions i recursos en matèria tributària.
  
Tema 33. L'autonomia financera de les entitats locals. El Text Refós de la Llei Reguladora de les Hisendes Locals: contingut, principis generals. El pressupost municipal: contingut, aprovació, execució i liquidació. Modificació de crèdit. L'estructura pressupostària.
  
Tema 34. Procediment administratiu en l'administració local. Particularitats dels actes dels òrgans col·legiats. Certificats. Notificació dels actes administratius: reclamacions i recursos.
  
Tema 35. Règim jurídic dels imposts locals, taxes, contribucions especials i preus públics. Les tarifes dels serveis públics. La gestió, recaptació i inspecció dels tributs locals. El procediment recaptador.
  
Tema 36. Els crèdits pressupostaris i les fases de despesa pública. L'ordenació del pagament. Control i intervenció de la despesa i règim de comptes.
  
Tema 37. Despeses per a la compra de béns i serveis. Despeses de transferències: corrents i de capital. Despeses d'inversió. Pagaments: concepte i classificació. Pagaments per obligacions pressupostàries. Pagaments «en ferm» i «a justificar». Justificació de lliuraments.
  
Tema 38. L'organització municipal de l'Ajuntament de Tavernes de la Valldigna. L'organigrama dels seus òrgans unipersonals i col·legiats. El Reglament Orgànic Municipal.
  
Tema 39. El Reglament de Participació Ciutadana de l'Ajuntament de Tavernes de la Valldigna.
  
Tema 40. El Reglament d'Actuació Preferencial del Valencià en l'Ajuntament de Tavernes de la Valldigna.